钦定古今图书集成/明伦汇编/家范典/第004卷 > 《家训》邹元标
## 钦定古今图书集成/明伦汇编/家范典/第004卷 > 《家训》邹元标

“《诗》咏多福，《易》言馀庆。积善之家，罔不繁盛。眇予小子，
厕名士绅。愧无实德，裨补君民。未能治国，愿教吾家。
敷诚布衷，寂听无哗。凡我宗人，无忽予言。洗心涤虑，
培根达源。敬奉天地，孝养双亲。与其浊富，宁守清贫。”
勿利货贿，嘱托上官。小民叫冤，尔心何安。输赋无讼，
迹绝公室。尊宪守约，终鲜差失。里闬姻党，情谊无涯。
“富贵轮流，转眼虚花。出入以度，惟公惟平。夜半𨙫门，
尔心不惊。永言孝思，世德作求。我语谆谆，我心悠悠。
毫厘不差，神明临汝。良心不昧。”三复斯语。